Lapistón úgy érzik, a világ végén élnek
Szentes elhanyagolja Lapistót – panaszolják a helybeliek, akik jobb utakat, kényelmesebb közlekedést szeretnének. Az önkormányzat önerõbõl nem tud lépni, pályázati pénzekre számítanak.
A városrész lakói évek óta arra panaszkodnak, hogy bár Szenteshez tartozik, mégsem csak 15 kilométer, hanem mintha egy világ választaná el Lapistót a várostól.
– Talán 300-an lakunk itt kint, és szeretnénk, ha egy kissé kényelmesebb körülmények között élhetnénk. A legnagyobb problémánk a közlekedés – panaszolta Vida Mihály. – Lapistó nyugodt, csendes hely, biztosan sok fiatal család költözne ki, ha meg tudná oldani az óvodába és iskolába járást. Reggel két busz is megy be Szentesre, vissza azonban csak dél körül indul, így az anyukák, miután elvitték a gyerekeiket, órákig várnak a buszmegállóban. Számtalanszor kértük a közlekedési társaságot, hogy legalább a Derekegyházra menõ busz jöjjön néha erre. Ígéretet már mindenhonnan kaptunk. Talán két éve még azt is összeíratták velünk, kinél hány darab járdalapra lenne szükség, de a javítás elmaradt. Szeretnénk az itt lakó gyerekeknek és az itt nyaraló unokáknak játszóteret is.
A környékbeliek hozzátették: a kisbolt kedden és vasárnap zárva van. A lapistóiak szívesen bejárnának a városba bevásárolni, nekik is jól jönnének az akciók és a kedvezõbb árú boltok, de a rossz közlekedés miatt ettõl a lehetõségtõl is elesnek.
– Az igaz, hogy önálló községként nem maradnánk talpon, de úgy érezzük, a város nem fordít ránk elég figyelmet. Sokszor panaszkodtunk az ivóvíz minõségére, de megemlíthetnénk azt is, hogy télen nem sózzák nálunk a mellékutakat. A gazdátlan portákon patkányok vernek tanyát, ami sok bosszúságot okoz – sorolták a helyi lakosok.
– Nem feledkeztünk el Lapistóról, arra várunk, hogy a számunkra megfelelõ pályázatokat kiírják – hallottuk a városrész önkormányzati képviselõjétõl, Szûcs Lajos alpolgármestertõl. – Az önkormányzat saját erejébõl sajnos nem tud ilyen nagy beruházásokat finanszírozni, de a szükséges önerõ megvan. Ha pénzt nyerünk a játszótér építésére, vagy bármilyen egyéb célra, elkezdõdnek a munkálatok. A járda ügyében történt elõrelépés: akik igényeltek járdalapot, kaptak, így kijavíthatták azt a portájuk elõtt. A közlekedés régi probléma. Idõnként egyeztetünk a Tisza Volánnal, elmondjuk, mit szeretnénk, a cég pedig fontolóra veszi, hogy anyagi szempontból megéri-e egy kérés teljesítése – tette hozzá.
Szentes idõsek önkormányzat